EL
4.5.2023
Επίσημη Εφημερίδα της Ευρωπαϊκής Ένωσης
L 118/13
16.
η παράγραφος ATCO.C.055 αντικαθίσταται από το ακόλουθο κείμενο: «ATCO.C.055 Αίτηση για τη χορήγηση καταχώρισης αξιολογητή Οι αιτούντες την έκδοση καταχώρισης αξιολογητή: α) έχουν ασκήσει τα δικαιώματα της άδειας ελεγκτή εναέριας κυκλοφορίας για τουλάχιστον δύο έτη· και β) εντός των 12 μηνών που προηγήθηκαν της αίτησης έχουν ολοκληρώσει επιτυχώς σειρά μαθημάτων αξιολογητή, κατά τη διάρκεια της οποίας διδάχτηκαν τις απαιτούμενες γνώσεις και δεξιότητες με τη χρήση θεωρητικών και πρακτικών μεθόδων, και αξιολογήθηκαν δεόντως.»· 17. η παράγραφος ATCO.C.060 αντικαθίσταται από το ακόλουθο κείμενο: «ATCO.C.060 Ισχύς καταχώρισης αξιολογητή α) Η καταχώριση αξιολογητή ισχύει για περίοδο τριών ετών. β) Η καταχώριση αξιολογητή επιτρέπεται να επανεπικυρωθεί μετά την επιτυχή ολοκλήρωση επαναληπτικής εκπαίδευσης σε δεξιότητες αξιολόγησης και στις τρέχουσες επιχειρησιακές πρακτικές κατά τη διάρκεια της περιόδου ισχύος της.
γ) Εάν η καταχώριση αξιολογητή λήξει, επιτρέπεται να ανανεωθεί εάν, εντός των 12 μηνών που προηγούνται της αίτησης για ανανέωση, ο κάτοχος της καταχώρισης αξιολογητή: 1) έχει παρακολουθήσει επαναληπτική εκπαίδευση σε δεξιότητες αξιολόγησης και στις τρέχουσες επιχειρησιακές πρακτικές· και 2) έχει ολοκληρώσει επιτυχώς αξιολόγηση επάρκειας αξιολογητή.
δ) Σε περίπτωση αρχικής έκδοσης και ανανέωσης, η περίοδος ισχύος της καταχώρισης αξιολογητή αρχίζει το αργότερο εντός 30 ημερών από την ημερομηνία επιτυχούς ολοκλήρωσης της αξιολόγησης.»· 18.
η παράγραφος ATCO.D.010 αντικαθίσταται από το ακόλουθο κείμενο: «ATCO.D.010 Σύνθεση αρχικής εκπαίδευσης α) Η αρχική εκπαίδευση, η οποία προορίζεται για αιτούντες τη χορήγηση άδειας εκπαιδευόμενου ελεγκτή εναέριας κυκλοφορίας ή επιπρόσθετης ικανότητας και/ή, κατά περίπτωση, καταχώρισης ικανότητας, αποτελείται από: 1) βασική εκπαίδευση, η οποία περιλαμβάνει όλα τα αντικείμενα, τα θέματα και τα υποθέματα που περιλαμβάνονται στο προσάρτημα 2 του παραρτήματος Ι· και 2) εκπαίδευση ικανότητας, η οποία περιλαμβάνει τα αντικείμενα, τα θέματα και τα υποθέματα τουλάχιστον μίας εκ των ακόλουθων ικανοτήτων: i)
ικανότητα ελέγχου αεροδρομίου — ADC, που ορίζεται στο προσάρτημα 3 του παραρτήματος Ι·
ii) ικανότητα διαδικαστικού ελέγχου προσέγγισης — ΑΡΡ, που ορίζεται στο προσάρτημα 4 του παραρτήματος Ι· iii) ικανότητα διαδικαστικού ελέγχου περιοχής — ACP, που ορίζεται στο προσάρτημα 5 του παραρτήματος Ι· iv) ικανότητα ελέγχου προσέγγισης με επιτήρηση — APS, που ορίζεται στο προσάρτημα 6 του παραρτήματος Ι· v) ικανότητα ελέγχου περιοχής με επιτήρηση — ACS, που ορίζεται στο προσάρτημα 7 του παραρτήματος Ι. β) Η εκπαίδευση που προορίζεται για πρόσθετη ικανότητα αποτελείται από τα αντικείμενα, τα θέματα και τα υποθέματα που ισχύουν για τουλάχιστον μία από τις ικανότητες του στοιχείου α) σημείο 2. γ) Η εκπαίδευση που προορίζεται για την επανενεργοποίηση ικανότητας μετά από μη επιτυχή αξιολόγηση προηγούμενης επάρκειας σύμφωνα με την παράγραφο ATCO.B.010 στοιχείο β) προσαρμόζεται ανάλογα με το αποτέλεσμα της σχετικής αξιολόγησης.
δ) Η εκπαίδευση που προορίζεται για καταχώριση ικανότητας αποτελείται από τα αντικείμενα, τα θέματα και τα υποθέματα που έχει αναπτύξει ο φορέας εκπαίδευσης και έχουν εγκριθεί ως μέρος της σειράς μαθημάτων εκπαίδευσης.
ε) Η βασική εκπαίδευση και/ή η εκπαίδευση ικανότητας επιτρέπεται να συμπληρωθεί/-ουν με αντικείμενα, θέματα και υποθέματα συμπληρωματικά προς ή σχετικά με τα λειτουργικά τμήματα εναέριου χώρου ή με το εθνικό περιβάλλον.»·